Diari Oficial de la Generalitat Valenciana


Sumari del DOGV 5194, del 08-02-2006 (2006/1256)

RESOLUCIÓ de 1 de febrer del 2006 de la Sotssecretaria de la Conselleria de Benestar Social, per la qual es convoca la constitució de les borses d'ocupació per a substitucions temporals en llocs de treball dels grups relacionats en els apartats següents, en la província de Castelló.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5194

Data del DOGV
:   08-02-2006

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2006/1256


Data del document
:   01-02-2006

Organisme emissor
:   Conselleria de Benestar Social

Tipus de document
:   Resolució

Correcció d'errades

Anàlisi jurídica

 Descriptors 

:   * Castelló de la Plana
    * treball temporal
    * administració regional
    * concurs administratiu

RESOLUCIÓ de 1 de febrer del 2006 de la Sotssecretaria de la Conselleria de Benestar Social, per la qual es convoca la constitució de les borses d'ocupació per a substitucions temporals en llocs de treball dels grups relacionats en els apartats següents, en la província de Castelló. [2006/X1256]  
L'Orde de 4 d'octubre del 2005 del conseller de Justícia, Interior i Administracions Públiques disposa en l'article 2 la constitució de borses d'ocupació específiques per a substitucions temporals en llocs d'atenció directa en l'àmbit de la Conselleria de Benestar Social, i delega en la Sotssecretaria el nomenament i cessament del personal funcionari interí i la contractació i el cessament del personal laboral temporal en tals supòsits.  
La constitució de les borses ha de respectar els criteris establits en l'Orde de 17 de gener de 2006, de la Conselleria de Justícia, Interior i Administracions Públiques, sobre regulació de borses d'ocupació temporal.  
Per això i fent ús de les facultats que té delegades esta Sotssecretaria resol:  
Primer. Convocar la constitució de les borses d'ocupació temporals específiques per al nomenament del personal funcionari interí i la contractació del personal laboral temporal en els llocs relacionats a continuació, que tinguen com a objecte la substitució del personal per incapacitat temporal, llicència per maternitat, llicència per matrimoni, llicència sense retribució, plans de vacances, permís sindical i acumulació de tasques, en llocs d'atenció directa de l'àmbit de la Direcció Territorial de Benestar Social de Castelló, d'acord amb el que establix l'Orde del 17 de gener de 2006, de la Conselleria de Justícia, Interior i Administracions Públiques.  
Segon. La Comissió de Seguiment de les Borses d'Ocupació Temporal acordarà la creació de la comissió delegada específica que procedirà a la baremació dels mèrits presentats amb motiu de la present convocatòria, podent nomenar a este efecte personal col·laborador  
Tercer. L'orde de prelació en la borsa es determinarà segons la puntuació obtinguda d'acord amb el barem de mèrits que es desenrotllarà en l'apartat següent. En cas d'igualtat de puntuació, prevaldrà l'obtinguda pel personal discapacitat. Si l'empat es produïx entre dos persones discapacitades, s'elegirà la de major percentatge de minusvalidesa. Si encara persistira l'empat, decidirà la puntuació obtinguda en cada apartat del barem començant pel primer. Finalment, es dirimirà a favor del sol·licitant de major edat.  
Quart. Els aspirants seran ordenats prenent en consideració els mèrits següents:  
1. Experiència professional:  
. Temps de servicis prestats en llocs de treball del grup a què opten, de l'administració del Govern Valencià o dels seus organismes autònoms les competències dels quals en matèria de personal siguen exercides per la Conselleria de Justícia, Interior i Administracions Públiques, segons el que disposa l'article 27 del Text Refós de la Llei de Funció Pública Valenciana: 0,35 punts per cada mes complet de servici en actiu.  
. Temps de servicis prestats en llocs de treball de l'administració del Govern Valencià, o dels seus organismes autònoms les competències dels quals en matèria de personal siguen exercides per la Conselleria de Justícia, Interior i Administracions Públiques, segons el que disposa l'article 27 del Text Refós de la Llei de Funció Pública Valenciana, no previstos en l'anterior apartat: 0,13 punts per cada mes complet de servici actiu.  
. Temps de servicis prestats en altres administracions públiques en llocs als quals opten: 0,05 per cada mes complet en servici actiu. El màxim de punts que es pot obtindre pel present apartat serà de 28 punts.  
2. Valencià:  
El coneixement de valencià es puntuarà d'acord amb la distribució següent:  
. Certificat de Coneixements Orals: 0,75 punts.  
. Certificat de Grau Elemental: 1 punt.  
. Certificat de Grau Mitjà: 2 punts  
. Certificat de Grau Superior: 4 punts.  
Només es computarà el certificat de major nivell.  
3. Idiomes comunitaris:  
. Pel coneixement d'idiomes comunitaris, fins a 2 punts, a raó de 0,40 punts per curs o el seu equivalent si es tracta de cicles d'Escola Oficial d'Idiomes, així com 0,40 punts per cada 12 crèdits d'idioma comunitari, corresponents a títol oficial expedit per la universitat, de llicenciatura en les distintes filologies, o de mestre: especialitat Llengües Estrangeres, sempre que els dits títols no hagen sigut objecte de valoració per un altre apartat del barem.  
4. Altres titulacions:  
. Per la possessió de títols acadèmics iguals o superiors al que siga exigit per a l'exercici dels llocs a cobrir: 1,5 punts per títol fins un màxim de 3 punts.  
5. Personal discapacitat:  
Quan el grau de minusvalidesa siga igual o superior al 33 per cent: 5 punts.  
Quan el grau de minusvalidesa siga igual o superior al 65 per cent: 10 punts.  
Quint. Els mèrits que s'acaben de relacionar s'acreditaran:  
1. Experiència professional: certificacions oficials expedides per l'òrgan competent de l'administració corresponent.  
Només als efectes del present barem, els llocs de treball la naturalesa jurídica dels quals s'haja modificat es considerarà que sempre han tingut la mateixa que posseïsquen en el moment de la sol·licitud d'integració en la borsa.  
2. Valencià: certificacions oficials expedides o homologades per la Junta Qualificadora de Coneixements de Valencià.  
3. Idiomes comunitaris:   
Certificacions o titulacions oficials expedides i homologades per òrgan competent. (No serà prou acreditació la presentació de paperetes)  
4. Altres titulacions: titulacions acadèmiques oficials expedides per òrgan competent.  
5. Personal discapacitat:  
. Certificat justificatiu del grau de minusvalidesa igual o superior al 33 per cent, expedit per l'òrgan competent.  
. Certificat de capacitats a l'efecte de demanda d'ocupació, si escau, l'acreditació de haver-lo sol·licitat.  
La documentació presentada, si fóra còpia de l'original, haurà d'anar degudament acarada.  
Sext.  
1. Els aspirants presentaran la sol·licitud d'inscripció, el full de l'autobaremació, la documentació acreditativa dels mèrits al·legats i la acreditació de la titulació requerida per a cada categoria.  
2. La documentació requerida haurà de presentar-se en el termini de deu dies hàbils, comptadors des de l'endemà de la publicació de la present resolució en el Diari Oficial de la Generalitat Valenciana, en la Direcció Territorial de la Conselleria de Benestar Social de Castelló o en qualsevol de les oficines públiques previstes en l'article 38 de la Llei 30/1992, de Règim Jurídic de les Administracions Públiques i del Procediment Administratiu Comú.  
3. Una vegada baremats, la composició provisional de la borsa es farà pública en la pàgina web de la Conselleria de Benestar Social i en els taulers d'anuncis de la seu central i de la Direcció Territorial de Castelló de la Conselleria de Benestar Social.  
4. En el cas que el nombre de sol·licituds que es presente siga molt nombrós en relació als llocs que es preveja cobrir, la comissió delegada específica que es constituïsca, podrà establir el nombre total de persones que hauran d'integrar la borsa, per la qual cosa podrà adoptar el criteri de no baremar els aspirants que no superen una determinada puntuació mínima segons l'autobarem presentat.  
Els aspirants disposaran d'un termini de 10 dies per a formular les reclamacions que estimen oportunes en relació amb la puntuació atorgada. La comissió delegada específica que es constituïsca estudiarà les al·legacions presentades i en el termini màxim d'un mes, formularà proposta de llista definitiva a la Sotssecretaria, que dictarà una resolució i ordenarà la seua publicació als llocs indicats anteriorment.   
5. La sol·licitud d'inscripció i el full d'autobaremació a què es referixen els punts precedents s'adjuntaran com a annex I i II a la present resolució.   
Els mèrits que no s'acrediten del mode establit en l'apartat sext no es valoraran; els mèrits acreditats hauran d'haver sigut obtinguts fins a la data de finalització del termini de presentació de sol·licituds d'inscripció en la borsa.  
6. El personal funcionari interí o laboral temporal que cesse per alguna de les causes establides en l'Orde de 17 de gener de 2006, haurà de, en el termini de deu dies comptadors a partir de l'endemà de la data de notificació o del cessament, si este fóra posterior, presentar, davant de la comissió delegada específica, la sol·licitud d'inscripció en esta, el full d'autobaremació amb la documentació acreditativa dels mèrits al·legats, als mateixos llocs referits en el punt 2 d'este apartat.  
Els mèrits al·legats hauran d'haver-se obtingut amb anterioritat a la finalització del termini de presentació de sol·licituds que s'obri amb la publicació de la present resolució.  
El personal cessat que no presente la sol·licitud d'incorporació en el termini previst s'entendrà decaigut en el seu dret  
La present resolució esgota la via administrativa i en la seua contra es pot interposar recurs de reposició, amb caràcter potestatiu, davant del conseller de Justícia, Interior i Administracions Públiques, en el termini d'un mes a partir del dia següent al de la publicació, d'acord amb els articles 109, 110, 116, i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Si no es recorre en reposició i d'acord amb el que disposen els articles 8, 14, i 46 de la Llei 29/1998, Reguladora de la Jurisdicció Contenciosa Administrativa, els interessats poden interposar recurs contenciós administratiu davant el Jutjat Contenciós Administratiu de València, en el termini de dos mesos comptadors des de l'endemà de la publicació d'esta resolució.  
València, 1 de febrer de 2006.. La sotssecretària (p.d., Orde de 4 d'octubre de 2005, DOGV núm. 5.108, de 6 d'octubre de 2005): Pilar Máñez Capmany.  
III. CONVENIS I ACTES  
b) CONVENIS COL.LECTIUS